
Ministru kabineta sēdes protokollēmums

Rīkojuma projekts "Grozījums Ministru kabineta 2025. gada 18. marta rīkojumā Nr. 157 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Iekšlietu ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu apropriācijas izmaiņām atbilstoši rīkojumā paredzētajam, samazinot 2025. gadam Iekšlietu ministrijas budžeta programmā 07.00.00 "Ugunsdrošība, glābšana un civilā aizsardzība" plānoto finansējumu par 7 252 119 euro un palielinot tādā pašā apmērā valsts budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" plānoto finansējumu.
· 4. Lai nodrošinātu izmaksu segšanu, kas saistītas ar speciālo transportlīdzekļu un to komplektācijā esošā aprīkojuma, kā arī specializētās konteinera sistēmas un tās komplektācijā esošā aprīkojuma iegādi 2026. gadā ar valsts drošību saistītā prioritārā pasākuma "Speciālo ugunsdzēsības un glābšanas transportlīdzekļu iegāde" ietvaros, Finanšu ministrijai budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ieplānot finansējumu 2026. gadam 7 252 119 euro apmērā.
· 5. Iekšlietu ministrijai normatīvajos aktos noteiktajā kārtībā sagatavot un līdz 2026. gada 31. janvārim iesniegt izskatīšanai Ministru kabinetā Ministru kabineta rīkojuma projektu par finansējuma (apropriācijas) pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” atbilstoši protokollēmuma 4. punktā paredzētajam.
· 6. Pieņemt zināšanai, ka izdevumi, kas saistīti ar speciālo transportlīdzekļu un to komplektācijā esošā aprīkojuma, kā arī specializētās konteinera sistēmas un tās komplektācijā esošā aprīkojuma iegādi 2026. gadā ir uzskatāmi par vienreizējo pasākumu likuma “Par valsts budžetu 2025. gadam un budžeta ietvaru 2025., 2026. un 2027. gadam” 5. panta 1. punkta izpratnē.

